নিউজ বিএনএ ডটকম, ঠাকুরগাঁও, ১৩ জুলাই : ঠাকুরগাঁওয়ে মাদক ব্যবসায়ী আবুল কালাম আজাদকে ২ বছরের সশ্রম কারাদন্ড দিয়েছে ভ্রাম্যমান আদালত। বুধবার দুপুর দেড়টায় ভ্রাম্যমান আদালতের ম্যাজিষ্ট্রেট ও হরিপুর উপজেলা নির্বাহী অফিসার হারুন অর রশিদ এ রায় দেন।    পুলিশ জানায়, বুধবার সকাল৭টার সময় হরিপুর উপজেলার বনগাঁও গ্রামের দবিরুলের বাড়ী থেকে ফেনসিডিল নিয়ে ঠাকুরগাঁওয়ের উদ্যেশ্যে রওয়ানা হয়। গেদুড়া ইউনিয়নের গ্রাম্য পুলিশ আজিম উদ্দিন কালামের গতিবিধি সন্দেহ হলে তাকে আটক করে। এ সময় গ্রাম পুলিশের সাথে তর্কে লিপ্ত হয়  কালাম। এক পর্যাযে কালামের দেহ তল্লাশী করে ১০ বোতল ফেন্সিডিল উদ্ধার করে গ্রামপুলিশ সদস্যরা।    পরে থানায় খবর দিলে পুলিশ এসে কালামকে গ্রেপ্তার করে। কালামের বাড়ি ঠাকুরগাঁও সদর উপজেলার লক্ষিপুর গোয়াল পাড়া গ্রামে। হরিপুর থানার অফিসার ইনচার্জ হুমায়ুন করিব ঘটনার সত্যা নিশ্চিত করে বলেন, আবুল কালাম আজাদের বিরুদ্ধে ঠাকুরগাঁও থানায় ৪ টি এবং বালিয়াডাঙ্গী থানায় একটি মাদক আইনে মামলা রয়েছে।    প্রতিবেদন : তানিয়া সরকার, সম্পাদনায় : পুলক সরকার।